**DĖL SUTIKIMO PERIMTI VALSTYBĖS TURTĄ**

2019 m. rugsėjo 27 d. Nr. TS-

Rokiškis

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir Lietuvos Respublikos vietos savivaldos įstatymo 6 straipsnio 13 ir 24 punktais bei atsižvelgdama į Lietuvos nacionalinės Martyno Mažvydo bibliotekos 2019 m. liepos 25 d. raštą Nr. SD-19-677 „Dėl sutikimo perimti valstybės turtą“, Rokiškio rajono savivaldybės taryba n u s p r e n d ž i a:

1. Sutikti perimti Rokiškio rajono savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausantį ir šiuo metu Nacionalinės bibliotekos patikėjimo teise valdomą materialųjį turtą. Perimamas turtas bus naudojamas tik Rokiškio rajono savivaldybės Juozo Keliuočio viešosios bibliotekos veiklai.

Priimamo turto sąrašas pateikiamas lentelėje:

|  |  |  |  |  |
| --- | --- | --- | --- | --- |
| Eil. Nr. | Perduodamo turto pavadinimas | Kiekis vnt. | Vieneto įsigijimo vertė (Eur) | Bendra likutinė vertė 2019 m. liepos16 d. (Eur) |
| Ilgalaikis materialusis turtas | | | | |
| 1. | Stacionarusis kompiuteris ,,HP EliteOne 800 G4“ | 5 | 701,80 | 3509,00 |
| 2. | Stacionarusis kompiuteris ,,HP ProOne 440 G4“ | 39 | 653,40 | 25482,60 |
| 3. | Bevielio ryšio prieigos įrenginys ,,Check Point Secure Gateway 770“ | 3 | 744,15 | 2232,45 |
| 4. | Bevielio ryšio prieigos įrenginys ,,FortiWifi-50E-2R“ | 6 | 586,85 | 3521,10 |
| 5. | Liečiamas terminalas ,,ASUS Zen AiO 27 Z272SDT-BA020R“ | 1 | 3884,10 | 3884,10 |
| 6. | Spausdintuvas 3D ,,Zortrax M200“ | 1 | 1668,59 | 1668,59 |
| 7. | Darbo stotis ,,CELSIUS W580“ | 1 | 1942,05 | 1942,05 |
| 8. | Darbo stotis ,,CELSIUS W580 su priedais“ | 1 | 2418,79 | 2418,79 |
| 9. | Grafinė planšetė ,,WACOM Intuos Pro L Paper North“ | 1 | 589,27 | 589,27 |
| 10. | Stacionarusis kompiuteris ,,AiO tipo Fujitsu ESPRIMO K558“ | 1 | 901,45 | 901,45 |
| Nematerialusis turtas | | | | |
| 11. | Programinė įranga, atstatanti kompiuterio operacinės sistemos konfigūraciją ir nustatymus, ,,Faronics Deep Freeze Enterprise“ | 5 | 63,65 | 318,25 |
| 12. | Biuro paketų programinė įranga ,,Microsoft Office 2019 Standart“ | 5 | 101,97 | 509,85 |
| 13. | ,,Microsoft Office 2019 Standart“ | 5 | 104,04 | 520,20 |
| 14. | ,,Microsoft Office 2019 Standart“ | 38 | 103,09 | 3917,42 |
| Trumpalaikis materialusis turtas | | | | |
| 15. | Daugiafunkcinis įrenginys ,,Triuph-Adler P-3527w“ | 9 | 244,42 | 2199,78 |
| 16. | Projektorius ,,ViewSonic PJD7528HD“ | 9 | 349,69 | 3147,21 |
| 17. | Konstruktorius ,,PROFI Electronic“ | 1 | 107,69 | 107,69 |
| 18. | Konstruktorius ,,PROFI Mechanic Static 2“ | 1 | 91,96 | 91,96 |
| 19. | Konstruktorius ,,PROFI Pneumatic 3“ | 1 | 107,69 | 107,69 |
| 20. | Konstruktorius ,,PROFI Oeco Energy“ | 1 | 101,64 | 101,64 |
| 21. | Konstruktorius ,,PROFI Optics“ | 1 | 85,91 | 85,91 |
| 22. | Negatyvų ir nuotraukų skaitmeninimo skeneris ,,EPSON Perfection V600 Photo“ | 1 | 234,74 | 234,74 |
| 23. | Rašalinis spausdintuvas nuotraukoms ,,EPSON L850“ | 1 | 326,70 | 326,70 |
| 24. | 360 laipsnių kamera ,,Samsung Gear 360“ | 1 | 116,16 | 116,16 |
| 25. | Web tipo FHD kamera ,,Logitech HD Pro Webcam C920“ | 1 | 101,64 | 101,64 |
| 26. | Planšetinio tipo kompiuteris ,,Huawei MediaPad M5 Lite 10“ WIFI | 2 | 271,04 | 542,08 |
| 27. | Konstruktorius ,,LEGO MINDSTORMS EV3 Core Set“ | 4 | 427,13 | 1708,52 |
| 28. | Konstruktorius ,,LEGO Education WeDo 2,0“ | 2 | 175,45 | 350,90 |
| 29. | Mikrokompiuterio rinkinys | 2 | 166,98 | 333,96 |
| 30. | Programuojamo mikrokontrolerio rinkinys | 3 | 266,20 | 798,60 |
| 31. | Kompiuteriuko rinkinys | 2 | 79,86 | 159,72 |
| 32. | Edukacinis programuojamas dronas ,,RYZE Tech-DJI Tello“ | 2 | 139,15 | 278,30 |
|  | Iš viso: | 156 |  | 62208,32 |

2. Priimamą 1 punkte nurodytą turtą apskaityti savivaldybės administracijoje ir perduoti valdyti, naudoti ir disponuoti juo patikėjimo teise Rokiškio rajono savivaldybės Juozo Keliuočio viešajai bibliotekai.

3. Įgalioti Rokiškio rajono savivaldybės administracijos Švietimo, kultūros ir sporto skyriaus vedėją Aurimą Laužadį pasirašyti sprendimo 1 punkte nurodyto turto perdavimo-priėmimo aktus ir turtą perduoti saugoti ir materialiai atsakyti už jį Rokiškio rajono savivaldybės Juozo Keliuočio bibliotekos direktorei Alicijai Matiukienei.

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės mero pavaduotojas Tadas Barauskas

**AIŠKINAMASIS RAŠTAS DĖL TEIKIAMO SPRENDIMO PROJEKTO „DĖL SUTIKIMO PERIMTI VALSTYBĖS TURTĄ**“

2019-09-27

Rokiškis

**Parengto sprendimo projekto tikslai ir uždaviniai.**

**Tikslas** – sutikti perimti Rokiškio rajono savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausantį ir šiuo metu Nacionalinės bibliotekos patikėjimo teise valdomą materialųjį turtą.

**Uždavinys** – priimtą turtą naudoti tik Rokiškio rajono savivaldybės Juozo Keliuočio viešosios bibliotekos veiklai.

**Šiuo metu esantis teisinis reglamentavimas.** Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 4 punktas ir Lietuvos nacionalinės Martyno Mažvydo bibliotekos 2019 m. liepos 25 d. raštas Nr. SD-19-677.

**Sprendimo projekto esmė.** Lietuvos nacionalinei Martyno Mažvydo bibliotekai reikalingas Rokiškio rajono savivaldybės tarybos sprendimas, kuriuo nusprendžiama perimti valstybei nuosavybės teise priklausantį ir šiuo metu Nacionalinės bibliotekos patikėjimo teise valdomą materialųjį turtą. Lietuvos nacionalinė Martyno Mažvydo biblioteka, vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 4 punktu ir įgyvendindama 2017 m. sausio 31 d. Nr. S/ATI-21(6.33)/2017 ir 2018 m. kovo 30 d. Nr. S/ATI-78(6.31)/2018 Projekto vykdymo dalinio finansavimo sutarčių, sudarytų tarp Nacionalinės bibliotekos ir Lietuvos kultūros tarybos, 2.3.5 punktą, vykdo materialiojo turto perdavimo procedūrą savivaldybių viešosioms bibliotekoms. Turto perdavimo procedūroms atlikti reikalingas Savivaldybės tarybos sutikimas perimti turtą.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės Juozo Keliuočio viešoji biblioteka, gavusi turtą, galės juo naudotis savo veikloje, aptarnaujant skaitytojus;

**neigiamos** – nėra.

**Kokia sprendimo nauda Rokiškio rajono gyventojams.** Gyventojai galės naudotis platesnėmis viešosios bibliotekos knygų fondo galimybėmis.

**Finansavimo šaltiniai ir lėšų poreikis**: sprendimo įgyvendinimui lėšos nereikalingos.

**Suderinamumas su Lietuvos Respublikos galiojančiais teisės norminiais aktais:** projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjas Aurimas Laužadis